Максім Юр’евіч Вітус

Максім Вітус (нар. , ) — беларускі футбаліст, абаронца.

 Клубная кар’ера 
Выхаванец ваўкавыскага футбола, з 2007 года гуляў у мінскім МТЗ-РІПА (пазней «Партызан»). У лютым 2012 года, пасля распаду «Партызана», трапіў у гродзенскі «Нёман», дзе стаў асноўным левым абаронцам. У сезоне 2013 некаторы час выкарыстоўваўся як флангавы паўабаронца, але пазней вярнуўся на звыклую пазіцыю левага абаронцы.

У кастрычніку 2014 года быў на праглядзе ў казахстанскім «Кайсары», але пазней вярнуўся ў Гродна. У снежні 2014 года быў на праглядзе ў польскай «Завішы», але не падышоў клубу. У студзені 2015 года, пакінуўшы «Нёман», адправіўся разам з мінскім «Дынама» ў Турцыю на прагляд. Знаходзіўся ў «Дынама» два месяцы, і нарэшце 19 сакавіка 2015 года падпісаў кантракт з клубам. У складзе дынамаўцаў здолеў замацавацца на пазіцыі левага абаронцы.

У студзені 2016 года ў якасці свабоднага агента падпісаў кантракт з харвацкім клубам «Спліт». У лістападзе 2016 года па ўзаемнай згодзе разарваў кантракт са «Сплітам».

Пасля зыходу са «Спліта» Вітусам цікавіўся шэраг беларускіх і замежных клубаў. 1 лютага 2017 года было абвешчана аб пераходзе абаронцы ў брэсцкае «Дынама». У складзе брэсцкай каманды стаў асноўным левым абаронцам. У снежні 2017 года падоўжыў кантракт з брэсцкім клубам да канца 2020 года. У сезоне 2019 заставаўся іграком асноўнага складу, у чэрвені і ліпені не гуляў з-за траўмы. У снежні 2019 года пакінуў брэсцкі клуб, аднак у студзені 2020 года вярнуўся і падпісаў новы кантракт з дынамаўцамі на адзін год. У сезоне 2020 з’яўляўся на полі нерэгулярна, нярэдка заставаўся на лаўцы запасных.

У снежні 2020 года разам з большасцю асноўнага складу пакінуў брэсцкі клуб. Пазней, завяршыўшы кар’еру ў футболе, стаў працаваць у сферы IT.

 Міжнародная кар’ера 
Гуляў за моладзевую зборную Беларусі. З’яўляўся іграком алімпійскай зборнай Беларусі і трапіў у заяўку на Алімпійскія гульні 2012, але атрымаў траўму ў кантрольным матчы супраць лонданскага «Альянса аматараў футбола», і замест яго на Алімпіядзе выступіў Максім Скавыш.

 Дасягненні 
   Чэмпіён Беларусі: 2019
   Срэбраны прызёр чэмпіянату Беларусі: 2015
   Бронзавы прызёр чэмпіянату Беларусі: 2008
  Уладальнік Кубка Беларусі (2): 2017, 2018
  Уладальнік Суперкубка Беларусі (3): 2018, 2019, 2020

 Статыстыка выступленняў 
СезонДывізіёнКлубКраінаМатчыГалы 2006  Д3  ПМЦ    13  0 2006  дубль  МТЗ-РІПА    11  0 2007  дубль  МТЗ-РІПА    19  0 2008  Д1  МТЗ-РІПА    5  0 2009  Д1  МТЗ-РІПА    6  0 2010  Д1  Партызан    19  0 2011  Д2  Партызан    29  0 2012  Д1  Нёман    23  2 2013  Д1  Нёман    29  1 2014  Д1  Нёман    27  0 2015  Д1  Дынама (Мінск)    19  0 2015/16 (2)  Д1  Спліт    11  0 2016/17 (1)  Д1  Спліт    11  0 2017  Д1  Дынама (Брэст)    24  0 2018  Д1  Дынама (Брэст)    23  0 2019  Д1  Дынама (Брэст)    21  0 2020  Д1  Дынама (Брэст)    15  0

 Крыніцы 

 Спасылкі 




Катэгорыя:Футбалісты Беларусі
Катэгорыя:Ігракі ФК ПМЦ Паставы
Катэгорыя:Ігракі ФК Партызан Мінск
Катэгорыя:Ігракі ФК Нёман Гродна
Катэгорыя:Ігракі ФК Дынама Мінск
Катэгорыя:Ігракі ФК Спліт
Катэгорыя:Ігракі ФК Дынама Брэст
Катэгорыя:Футбалісты на летніх Алімпійскіх гульнях 2012 года